钦定古今图书集成/明伦汇编/官常典/第706卷 > 公孙敖二子
## 钦定古今图书集成/明伦汇编/官常典/第706卷 > 公孙敖二子

按《左传》文公十五年：“齐人或为孟氏谋曰：‘鲁，尔亲也。
饰棺寘诸堂阜，鲁必取之’。从之。卞人以告惠叔，犹毁
以为请立于朝以待命，许之，取而殡之。齐人送之。书
曰：‘齐人归公孙敖之丧，为孟氏且国故也。葬视共仲
声，己不视帷堂而哭。襄仲欲勿哭，惠伯曰：‘丧，亲之终
也。虽不能始，善终可也’。史佚有言曰：‘兄弟致美，救乏’’”
贺善、吊灾、祭敬、丧哀，情虽不同，毋绝其爱，亲之道也。
子无失道，何怨于人？襄仲说，帅兄弟以哭之。他年，其
二子来，孟献子爱之，闻于国。或谮之曰：“将杀子。”献子
以告季文子。二子曰：“夫子以爱我闻，我以将杀子闻，
不亦远于礼乎？”远礼不如死。一人门于《句鼆》，一人门
于戾丘，皆死。